**Hai primăvară, la o cafea în pridvor,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hai primăvară, la o cafea în pridvor,

...

Senin și-o trenă de nor alburiu,

Dimineață frumoasă de floare,

Soare și raze și jocul zglobiu

De niciunde parcă viața răsare!

...

Stai lângă mine, îți simt trupul cald

La sânu-ți găsesc adăpost și cuibar,

Visul ne-ncearcă, bun camarad,

Ce mai aleargă după vântul hoinar!

...

A venit primăvara încă de ieri,

Și ieri am simțit-o cu o seară-nainte,

A venit să ridice flori din morminte,

Și vântul să-l lege cu dulci adieri!

...

Doar ploaia rebelă, mai dă uneori,

Dar trece, ca toate ce vin și-apoi pleacă,

Sărută cu stropii petale de flori

Și se sparge-n mii de atomi care seacă!

...

Dar acum e frumos, pe cer, niciun nor

Vântul și-a luat cu el trena slabă,

Hai primăvară, la o cafea în pridvor,

Și adu-mi pe-un ram, o floare rozalbă!